CELEX: 62016CN0176
Language: lt
Date: 2016-03-23 00:00:00
Title: Byla C-176/16 P: 2016 m. kovo 23 d. Proforec Srl pateiktas apeliacinis skundas dėl 2016 m. sausio 21 d. Bendrojo Teismo (pirmoji kolegija) priimtos nutarties byloje T-120/15 Proforec/Komisija

30.5.2016   
            
            
               LT
            
            
               Europos Sąjungos oficialusis leidinys
            
            
               C 191/20
            
         2016 m. kovo 23 d.Proforec Srl pateiktas apeliacinis skundas dėl 2016 m. sausio 21 d. Bendrojo Teismo (pirmoji kolegija) priimtos nutarties byloje T-120/15 Proforec/Komisija
   
   (Byla C-176/16 P)
   (2016/C 191/25)
   Proceso kalba: italų
   
      Šalys
   
   
      Apeliantė: Proforec Srl, atstovaujama advokatų G. Durazzo, M. Mencoboni, G. Pescatore
   
      Kita proceso šalis: Europos Komisija
   
      Apeliantės reikalavimai
   
   
               —
            
            
               Panaikinti 2016 m. sausio 21 d. Nutartį dėl nepriimtinumo Nr. 704600 byloje T-120/15 remiantis nurodytais motyvais, į kuriuos visus daroma nuoroda.
            
         
               —
            
            
               Pripažinti priimtinu ir pagrįstu ieškinį ir grąžinti bylą nagrinėti Europos Sąjungos Bendrajam Teismui, kad jis priimtų sprendimą dėl ieškinio, prireikus priimamas atitinkamas priemones.
            
         
               —
            
            
               Priteisti iš Komisijos bylinėjimosi išlaidas. Jeigu šis apeliacinis skundas būtų atmestas (quod non), kiekviena šalis turėtų padengti savo bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Apeliantė savo apeliacinį skundą grindžia trimis pagrindais dėl prieštaravimo dėl nepriimtinumo:
   PIRMASIS PAGRINDAS: klaidingas suinteresuotumo pareikšti ieškinį nebuvimo teisinis ir faktinis motyvavimas. Europos Sąjungos Bendrasis Teismas nutarties 28-31 punktuose neteisingai konstatavo, kad ieškovė neturi suinteresuotumo pareikšti ieškinį dėl reglamento panaikinimo, grindžiamo nelogiškais motyvais, pagal kuriuos vieninteliai suinteresuotieji ginčijamo reglamento panaikinimu yra tretieji prekių ženklų platintojai, o ne tiesiogiai Proforec.
   ANTRASIS PAGRINDAS: Europos Sąjungos Bendrojo Teismo SESV 263 straipsnio 4 dalies netaikymas, kiek paneigtas bet koks apeliantės suinteresuotumas pareikšti ieškinį.
   TREČIASIS PAGRINDAS: nepakankamas apeliantės suinteresuotumo pareikšti ieškinį motyvavimas nutarties dėl nepriimtinumo 32-35 punktuose, kiek Europos Sąjungos Bendrasis Teismas klaidingai pateikė faktus dėl pavojaus, kad apeliantei bus iškelta baudžiamoji byla, nebuvimo nelaikydamas šio pavojaus atsiradusiu ir esančiu ieškinio pareiškimo momentu ir nepriimdamas sprendimo dėl akivaizdaus reglamento, kuriame nenumatytas pereinamasis laikotarpis, per kurį būtų galima sunaikinti atsargas ir pakuotes, neteisėtumo.